Herreløse

Herreløse er en undergrunns hiphop-gruppe fra Oslo. Gruppa besto opprinnelig av Frosk, MisterK, KverulAnton og Atilla Apati. Etter at Frosk trakk seg i 2011 var de lenge en trio.730.no (25. juni 2010). Herreløse: Too hot for Frøken Norge  Atilla ga seg i 2023. Etter en rekke singler og mixtapes, ga de ut debutalbumet Kall det hva du vil i 2014.Plateanmeldelse: Herreløse - «Kall det hva du vil» Kort tid etter fulgte de opp med Store Hoder EP, i desember samme år. I mai 2015 slapp de samlingen Lost Tapes (2004–2014) og singelen «Ser det på meg».

 Historie 
Gruppa ble kåret til Ukas urørt i uke 14 i 2005,Nrk urørt besøkt 11-10-08 og nominert til årets nykommer samme år.Hip hop-nominasjonene klare  besøkt 11.10.08

I 2005 ga de også ut gratisalbumet La Vida Loka.Hiphop-duo med gratisalbum besøkt 11.10.08 Du skal bare pirke litt i overflaten for å finne en stor og uoversiktlig jungel av album, demoer og mixtapes. Plater som På nye eventyr av The Rovers, The Vision av Blind Visionaries, The Seppeku Tapes og Maxim & Grotesk og La Vida Loka av Herreløse.

Gruppa deltok på Musikkens Dag i Oslo og Oslo Music Week i 2007,ABC nyheter: Stor høstfestival på Youngstorget besøkt 11.10.08 og deltok senere på Musikkens dag flere år. De har spilt konserter i Hamar, Lillehammer, Stavanger, Trondheim, Tromsø, men har hatt flest opptredener i Oslo og omegn. De har spilt på scener som Rockefeller (på Knirckefritt-arrangementene i 2012 og 2013), Blå, Fabrikken (med Tungtvann i 2007) og Momarken, i 2011. I 2014 spilte de for fullsatt scene på John Dee på releasen av Kall Det Hva Du Vil, og gruppa fylte storsalen på Rockefeller to måneder senere.

I 2008 ble det laget en musikkvideo med dem; «Herreløse – Rundt og rundt», som vant en pris under kortfilmfestivalen i Grimstad.Ballade:Kortfilmfestivalen i Grimstad – Musikkvideoprisen besøkt 11.10.08

I 2010 ble gruppa artister under Knirckefritt management og plateselskap, og de ga ut singelen «Gratulerer med da'n», som det også ble filmet til musikkvideo samme år.Kingsize.no (17. november 2010). Herreløse - Gratulerer med dan 

I 2011 ga de ut en gratis mixtape ved navn «Skjeletter fra Skapet». Senere samme år ga de ut singelen «Svelg en kamel» og spilte på God morgen Norge på TV2.

I 2012 kom den OnklP-gjestede låta «Dårlige Vaner», basert på Jokke med Tourettes’ «Billig Lykke» fra albumet med samme navn.VG.no ( 06. juli 2012). Bruker Jokke-låt i ny fyllesingel

I 2013 forlot gruppa Knirckefritt og startet et eget plateselskap, «Herreløse Skiver». Herfra slapp de singelen «Narkotika» i 2014, akkompagnert av en musikkvideo regissert av Eivind Landsvik.

Den 22. februar 2014 kom debutalbumet Kall det hva du vil ut og debuterte på 12.-plass på VG-lista topp 40.Norskrap.no (24. januar 2014). Herreløse selger narkotika!  Albumet fikk gode anmeldelser i bl.a. Dagbladet, VG, Dagsavisen og Nordlys.

Allerede i desember 2014 var oppfølgeren klar, og Store Hoder EP så dagens lys. Utgivelsen var akkompagnert av en musikkvideo til singelen «Store hoder», regissert av Eivind Landsvik og gjestet av en nakenløpende Trond Nilsen (tidligere vinner av Amandaprisen 2011 for deltagelse i filmen Kongen av Bastøy).

Den 17. mai 2015 kom samlingen Herreløse - Lost Tapes (2004–2014) ut, og tre dager senere slapp gruppa singelen «Ser det på meg», sammen med en musikkvideo regissert av Alexander Halvorsen, mannen bak KLISH sin hitsingel «Hangups» i 2014.

Den 24. mai 2017 kom albumet Jacob Blitz, med «Kloner» (med OnklP) som singel. Albumet ble presentert på YLTV og omtalt i Dagens Næringslivs D2.

Den 29. april 2025 ble albumet TDJD sluppet, utgitt på Svingstand Records."Ingen forklaring" ble utgitt på singel noen dager i forveien, et samarbeid med Eben Jr. Utgivelsen ble etterfulgt av en releasekonsert på Røverstaden den 30. april, der hele albumet ble fremført i første del av konserten. Andre del besto av tidligere hits som «Fotspor på vegga», «Jakob Blitz», «Bobilblues», «Narkotika», med flere. Apati og Frosk deltok på flere av disse låtene, slik at hele gruppa var samlet. OnklP bidro med «Dårlige vaner». 2/3 av OnklPs klassiker «Noia» ble fremført sammen med Pant.

Medlemmer
Frosk (til 2011)
KverulAnton aka Pant
Atilla Apati (til etter 2017)
MisterK

 Utgivelser 
 2025 – TDJD, album
 2025 – «Ingen forklaring», med Eben Jr., singel
 2017 – Jacob Blitz, album
 2017 – Kloner, med OnklP, singel
 2014 – Kall det hva du vil, album
 2014 – Lost Tapes (2004–2014), samlealbum
 2012 – «Dårlige vaner», med OnklP, singel
 2011 – «Svelg en kamel», singel
 2011 – Skjeletter fra Skapet - gratisalbum
 2010 – «Gratulerer med da’n», singel
 2005 – La Vida Loka, mixtapeLa vida loka mixtape  besøkt 11.10.08
 2003 – Bong Gass, demo

 Konserter 
 2025 – Røverstaden (releasekonsert), fulgt av flere konserter på Østlandet
 2017 – Rockefeller (releasekonsert)
 2005 – Hamar Music Festival
 2007 – Asker kulturhus Hip-hop jam
 2007 – Musikkens dag, Oslo
 2007 – Oslo Music Week

 Referanser 

 Eksterne lenker 
 Bakomfilm om Herreløse

Kategori:Norske hiphopgrupper